**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public** dr. Dorin Florea

Nr. 70030/8439/08.11.2019

**R E F E R A T D E A P R O B A R E**

privind transmiterea cu titlu gratuit în gestiunea Administrației Domeniului Public a unor bunuri mobile proprietatea Municipiului Târgu Mureș, aflate în gestiunea S.C. Locativ S.A. pentru realizarea unor reparații și întrețineri efectuate exclusiv pe domeniul public al Municipiului Târgu Mureș

Prin Hotărârea Consiliului local al Municipiului Tg. Mureș nr. 263/15.10.2015 și a Procesului verbal de predare- primire din data 28.01.2016, au fost predate din proprietatea Municipiului Târgu Mureș în gestiunea/administrarea SC Locativ SA, bunuri din zona de termie ce au fost gestionate de SC Energomur SA până în anul 2010.

Administrația Domeniului Public este interesată de preluarea cu titlu gratuit a unor bunuri mobile din proprietatea Municipiului Târgu Mureș, aflate în gestiunea S.C. Locativ S.A., situate în curtea clădirii Municipiului din Str. Kós Károly nr. 1/B, conf. Listei bunurilor solicitate de Administrația Domeniului Public, anexata.

 Scopul preluării acestor bunuri mobile constă în reutilizarea și refolosirea acestora pentru realizarea unor reparații și întrețineri exclusiv pe domeniul public.

 In acest sens propunem:

* Transmiterea bunurilor cuprinse în Anexa nr. 1 atașată, cu titlu gratuit din proprietatea Municipiului Târgu Mureș, aflate în gestiunea S.C. Locativ S.A. în gestiunea Administrației Domeniului Public pentru realizarea unor reparații și întrețineri în domeniul public.
* Constituirea comisiei de preluare, în următoarea componență:

- Președinte: Gheorghiță Ioan - Director adjunct, Administrația Domeniului Public

- Membru: Pașcan Lucian – Șef formație Administrativ, Administrația Domeniului Public

Propunem nominalizarea unui Consilier Local, care să facă parte în comisia de preluare.

- \_\_\_\_\_\_\_\_\_\_\_\_\_\_\_Consilier Local,

Comisia propusă va avea următoarele atribuții:

* Inventarierea și preluarea bunurilor mobile transmise cu scopul reutilizării și refolosirii acestora în domeniul public, pe baza Procesului verbal de predare-preluare încheiat între SC Locativ SA și Municipiul Târgu Mureș Administrația Domeniului Public.

Având în vedere cele expuse, supunem aprobării Consiliului Local al Municipiului Târgu Mureș proiectul de hotărâre alăturat.

**S.C. Locativ S.A. Aviz favorabil al Administrației Domeniului Public**

Director General Director ADP

ec. Filimon Vasile ing. Moldovan Florian

 **Direcția Economică**

 Director Executiv

 ec. Năznean Ana

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice)\*

**CONSILIUL LOCAL MUNICIPAL TÂRGU MUREȘ**

 **PRIMAR**

 **dr. Dorin Florea**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019**

privind transmiterea cu titlu gratuit în gestiunea Administrației Domeniului Public a unor bunuri mobile proprietatea Municipiului Târgu Mureș, aflate în gestiunea S.C. Locativ S.A. pentru realizarea unor reparații și întrețineri efectuate exclusiv pe domeniul public al Municipiului Târgu Mureș

***Consiliul local municipal Târgu Mureș, întrunit în ședință ordinară de lucru,***

Văzând referatul de aprobare nr. 70030/8439/08.11.2019 inițiat de Serviciul Public Administrația Domeniului Public, privind transmiterea cu titlu gratuit în gestiunea Administrației Domeniului Public a unor bunuri mobile proprietatea Municipiului Târgu Mureș, aflate în gestiunea S.C. Locativ S.A. pentru realizarea unor reparații și întrețineri efectuate exclusiv pe domeniul public al Municipiului Târgu Mureș,

 În conformitate cu prevederile:

* HCL nr. 263/15.10.2015 privind aprobarea transmiterii bunurilor din patrimoniul Municipiului Tg. Mureș, în administrare și gestiune la S.C. Locativ S.A., bunuri din zona de termie ce au fost gestionate de S.C. Energomur S.A. până în anul 2010, respectiv de S.C. RFV(E-STAR) Energy S.A. și S.C. Locativ S.A.

În temeiul art. 129, alin. (1) și alin. (2), lit. c), a art. 139, alin. (3), lit. g), a art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art. 1.** Se aprobă transmiterea bunurilor cuprinse în Anexa nr. 1, cu titlu gratuit din proprietatea Municipiului Târgu Mureș, aflate în gestiunea S.C. Locativ S.A. în gestiunea Administrației Domeniului Public pentru realizarea unor reparații și întrețineri efectuate exclusiv pe domeniul public al Municipiului Târgu Mureș. Anexa nr. 1 face parte integrantă la prezenta Hotărâre.

**Art. 2.** Predarea-preluarea bunurilor mobile care fac obiectul prezentei hotărâri se va face în baza unui proces verbal de către o comisie de predare-preluare, în următoarea componență:

- Președinte: Gheorghiță Ioan - Director adjunct, Administrația Domeniului Public

- Membru: Pașcan Lucian – Șef formație Administrativ, Administrația Domeniului Public

- \_\_\_\_\_\_\_\_\_\_\_\_\_\_\_\_\_\_\_\_ - Consilier Local, nominalizat prin prezenta hotărâre

**Art. 3.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Administrația Domeniului Public, Direcția Economică și conducerea S.C. Locativ S.A. Târgu Mureș.

 **Art.** **4.** În conformitate cu prevederile art. 252, alin. 1, lit. **c** și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretarul Municipiului Târgu Mureş,**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**